
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Stará Ľubovňa 4Ps/2/2025 8525200187 20. 03. 2025 JUDr. Jana Sroková ECLI:SK:OSSL:2025:8525200187.2
Uznesenie Okresný súd Stará Ľubovňa v statusovej veci osoby pozbavenej spôsobilosti na právne úkony A. B., nar. XX.XX.XXXX, trvale bytom C. XXX/X, XXX XX D., t.č. bytom E. F. F. – E. G. F. H. I. XXX, XXX XX J. K., zastúpená opatrovníkom A. A. B., nar. XX.XX.XXXX, trvale bytom L. XXX/XX XXX XX D., za účasti M. N. B., rod. G., nar. XX.XX.XXXX, trvale bytom L. XXX/XX, XXX XX D., v konaní o schválenie právneho úkonu, takto rozhodol: I. Súd konanie z a s t a v u j e. II. Žiaden z účastníkov nemá nárok na náhradu trov konania. odôvodnenie: 1. Navrhovateľ – opatrovník nesvojprávnej, A. A. B. podal na tunajší súd návrh na schválenie právneho úkonu zrealizovaného za nesvojprávnu, spočívajúci v podpise kúpnej zmluvy súdom ustanovenou opatrovníčkou pre tento úkon, a to M. N. B., rod. G.. 2. Dňa 19.03.2025, ešte pred nariadením pojednávania, navrhovateľ do zápisnice súdu osobne uviedol, že predmetný návrh berie v celom rozsahu späť, nakoľko si uvedomuje, že kúpna zmluva má viacero nedostatkov. 3. Podľa § 29 ods. 1 Civilného mimosporového poriadku (ďalej len ,,CMP“), navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. 4. Podľa § 52 CMP, žiaden z účastníkov nemá nárok na náhradu trov konania, ak tento zákon neustanovuje inak. 5. S poukazom na citované zákonné ustanovenia a horeuvedené skutočnosti súd konania zastavil. 6. O trovách konania súd rozhodol podľa § 52 C.m.p. tak, že žiaden z účastníkov nemá nárok na náhradu trov konania. Poučenie: Proti tomuto uzneseniu je možné podať odvolanie v lehote 15 dní odo dňa jeho doručenia na Okresnom súde Stará Ľubovňa, a to písomne v troch vyhotoveniach. V odvolaní sa má popri všeobecných náležitostiach (ktorému súdu je určené, kto ho robí, ktorej veci sa týka, čo sa ním sleduje a podpis, ak ide o podanie urobené v prebiehajúcom konaní, náležitosťou
podania je aj uvedenie spisovej značky tohto konania.) uviesť proti, ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolanie môže podať strana, v ktorej neprospech bolo rozhodnutie vydané. Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania.

